Broj: 11-02-5-5889/24

Sarajevo, 23. 01. 2025. godine

**SREDNJOROČNI PLAN RADA**

**MINISTARSTVA PRAVDE BOSNE I HERCEGOVINE**

**ZA PERIOD OD 2025. DO 2027. GODINE**

**S A D R Ž A J**

UVOD 3

I – STRATEŠKI OKVIR 4

II - VIZIJA I MISIJA MINISTARSTVA PRAVDE BIH 6

III - UČESNICI I PARTNERI 6

IV – OSNOVNA PROGRAMSKA OPREDJELJENJA 6

V - RESURSI I KAPACITETI POTREBNI ZA POSTIZANJE CILJEVA 9

5.1 Predviđeni izvori finansiranja 9

5.2. Jačanje organizacionih kapaciteta potrebnih za izvršenje plana 10

VI - OKVIR ZA PRAĆENJE PROVOĐENJA PLANA I PROCJENA REZULTATA 12

6.1 Definiranje ključnih pokazatelja 12

6. 2 Metode prikupljanja informacija o pokazateljima 12

6.3. Definiranje najvažnijih pokazatelja 12

6.4 Praćenje provođenja SPR MP BiH 13

PRILOZI 14

# UVOD

Ministarstvo pravde Bosne i Hercegovine (u daljem tekstu: Ministarstvo pravde BiH) je započelo uvođenje modernog upravljanja u institucijama od 2005. godine primjenom standarda strateškog planiranja u oblastima iz vlastite nadležnosti izradom ili doprinosom izradi sektorskih strategija i strategije razvoja, kao i izradom srednjoročnih planova rada kao pilot institucija.

Od 2014. godine, kada je Vijeće ministara Bosne i Hercegovine (u daljem tekstu: Vijeće ministara BiH) donijelo Odluku о postupku srednjoročnog planiranja, praćenja i izvještavanja u institucijama Bosne i Hercegovine („Službeni glasnik BiH“, broj 62/14) (u daljem tekstu: Odluka), srednjoročno planiranje rada u Ministarstvu pravde BiH se odvija u skladu s Odlukom i usvojenom metodologijom.

Izrada tekućeg Srednjoročnog plana rada Ministarstva pravde BiH za period od 2025 do 2027. godine (u daljem tekstu: Srednjoročni plan) je započela 26. 03. 2024. godine, a na osnovu Instrukcije Direkcije za ekonomsko planiranje (u daljem tekstu: DEP) pripremom i dostavljanjem Elemenata Srednjoročnog plana rada MP BiH za Srednjoročni program rada Vijeća ministara BiH. U odnosu na rokove zadane Odlukom proces zaostaje zbog odloženog postupka usvajanja prethodnog srednjoročnog programa rada Vijeća ministara BiH.

Svrha izrade Srednjoročnog plana je:

1) omogućiti utvrđivanje prioritetnih pitanja rada sa ciljem osiguranja podataka za budžetsko i normativno planiranje,

2) pružiti smjernice na koje oblasti se treba usmjeriti kod izrade politika,

3) pružiti dokumentacijsku osnovu donosiocima odluka na osnovu koje mogu razmatrati i odlučivati o prioritetima i optimalnom korištenju kapaciteta,

4) osigurati zadovoljenje potreba građana i

5) pružiti pomoć u izgradnji partnerstava između institucija vlasti, organizacija civilnog društva (u daljem tekstu: OCD) i javnosti, na način da se uključe u izradu, praćenje provođenja i procjenu javnih politika i zakona koje izrađuje MP BiH.

Kod izrade Srednjoročnog plana, preduzeti su sljedeći koraci:

1) sastavljen je plan za planiranje,

2) uspostavljen je tim za planiranje,

3) prikupljeni su potrebni dokumenti i podaci,

4) izvršena je analiza okruženja i utvrđena su strateška pitanja,

5) definirani su misija, vizija i vrijednosti MP BiH,

6) razmotreni su i potvrđeni srednjoročni i specifični ciljevi MP BiH,

7) utvrđeni su programi i razrađeni projekti MP BiH,

8) određeni su pokazatelji ostvarenja ciljeva, programa i projekata,

9) definiran je način provođenja SPR MP BiH i

10) definiran je način praćenja i procjene provođenja SPR MP BiH.

***Izrazi koji su radi preglednosti dati u jednom gramatičkom rodu u ovom planu, bez diskriminacije se odnose i na muškarce i na žene.***

# I – STRATEŠKI OKVIR

Strateški okvir institucija Bosne i Hercegovine do 2030. godine je usvojen na 57. sjednici Vijeća ministara BiH, od 09. 11. 2022. godine. U skladu sa Strateškim okvirom institucija BiH do 2030. godine, ***u okviru strateškog cilja Transparentan, efikasan i odgovoran javni sektor***, mandat Ministarstva pravde BiH doprinosi ostvarenju ***dva prioriteta: Jačanje vladavine prava, sigurnost i osnovna prava i Unapređenje funkcionalnosti, transparentnosti, efikasnosti i odgovornosti u institucijama Vijeća ministara BiH***.

U ekspozeu predsjedavajuće Vijeća ministara BiH naglasak iz nadležnosti Ministarstva pravde BiH je stavljen na reformske aktivnosti prioritetno u sklopu Europskih integracija koje su: Politički kriteriji – izborni proces (provođenje odluka Ustavnog suda i presuda Evropskog suda za ljudska prava) i digitalizacija javne uprave, Poglavlje 23 i 24 (oduzimanje i upravljanje imovinom koja je stečena krivičnim djelima i alternativno rješavanje sporova).

Provođenje Sporazuma o stabilizaciji i pridruživanju kroz sistem koordinacije procesa evropskih integracija i rada u zajedničkim tijelima ujedno su najvažniji podsticaj za provođenje reformi u sektoru uprave i pravde u BiH.

Shodno navedenom, a prilikom izrade Srednjoročnog plana u obzir su uzeti prioriteti iz strategije Evropske komisije Vjerodostojne perspektive proširenja i pojačana saradnja EU-a sa zapadnim Balkanom iz 2018. godine. Tokom 2019. godine usvojene su Političke smjernice rada Evropske komisije u periodu od 2019. do 2024. godine. Europska unija je tokom 2023. godine sačinila i donijela novi Plan rasta za Zapadni Balkan radi poticanja ekonomskog rasta i investicija, a čije pretpostavke za ostvarenje su osnovne vrijednosti demokracije i vladavine prava koje prioritetno treba reformirati. Ovaj plan rasta se odnosi na period 2024. – 2027. godine što je prilika za ostvarenje zadanih ciljeva i prioriteta definiranih ovim srednjoročnim planom. Nove Strateške smjernice Evropskog vijeća za Evropsku komisiju, a koji se tiču BiH i nadležnosti demokracije i vladavine prava za prioritet imaju proširenje EU dok će se prioriteti Evropske komisije znati nakon reizbora po održanim općim EU izborima koji se održavaju u junu tekuće godine.

Regionalno vijeće za saradnju je koordinator i tehnički sekretarijat za izradu, podršku realizaciji i praćenju provođenja Strategije Jugoistočna Evropa 2030. godine, koja je usvojena na samitu Procesa saradnje u Jugoistočnoj Evropi 17. 06. 2021. godine, kao i od strane BiH. U okviru dimenzije Ljudi, jedan od definiranih strateških ciljeva je poboljšati jednak pristup i kvalitet pravde, kao i javnih usluga u Jugoistočnoj Evropi, što se podudara sa strateškim ciljevima sektora pravde i uprave u BiH.

Jedna od ključnih dimenzija strateškog okvira je određena i reformom javne uprave (RJU). Vijeće ministara BiH je na 155. sjednici, održanoj 25. 09. 2018. godine, usvojilo novi Strateški okvir za reformu javne uprave 2019.-2022. godine. S obzirom na poteškoće u uspostavi upravljačkih struktura praćenja i provođenja zbog čega je došlo do neprovođenja strateškog okvira Vijeće ministara BiH je na 56. sjednici, održanoj 26. 10. 2022. godine produžilo važenje Strateškog okvira za reformu javne uprave i Akcionog plana do 2027. godine („Službeni glasnik BiH“, broj 78/22), a uspostavilo mehanizam za praćenje imenovanjem Nadzornih timova za implementaciju reforme javne uprave u 2024. godini („Službeni glasnik BiH“, broj 32/24). Ministarstvo pravde BiH ključna je institucija politike javne uprave, te daje doprinos u realizaciji aktivnosti iz Strateškog okvira za reformu javne uprave i Akcionog plana ugrađujući ih u svoje srednjoročne i godišnje planske dokumente, a oblasti iz kojih su preuzeti prioriteti u radu Ministarstva pravde BiH su: 1. Razvoj politika i koordinacija, 2. Državna služba i upravljanje ljudskim resursima, 3. Odgovornost, 4. Pružanje usluga i 5. Upravljanje javnim finansijama.

Prevencija i borba protiv korupcije je dimenzija strateškog okvira koja se nalazi u više strateških inicijativa, ali ključne inicijative, koje su uzete u obzir, dolaze iz nacrta Strategije za prevenciju i borbu protiv korupcije BiH za period 2024.-2028. godine Vijeće ministara BiH je 18. 06. 2024. godine usvojilo Strategiju za prevenciju i borbu protiv korupcije BiH i prateći Akcioni plan. [[1]](#footnote-1)

U okviru Gender akcionog plana 2023. – 2027. godine koji je usvojen u 2023. godini („Službeni glasnik BiH“, broj 82/23) obaveze integracije rodnih politika u politike pravde i uprave su preuzete u Srednjoročni plan. Ministarstvo pravde BiH važan je učesnik i drugih strateških i akcionih dokumenata iz nadležnosti ljudskih prava, kao i iz oblasti sigurnosti koji se odnose na sprečavanje pranja novca, finansiranje terorizma, organiziranog kriminala i drugih.

Strateški ciljevi sektora pravde u BiH detaljno su razrađeni kroz Nacrt Strateškog okvira za reformu sektora pravde (SoRSP) u BiH za period od 2023. do 2027. godine kojeg opći cilj dolazi od Strateškog okvira institucija BiH do 2030. godine, a koja obuhvata pet reformskih oblasti i to: Pravosuđe, Izvršenje krivičnih sankcija, Pravnu pomoć i pristup pravdi, Podrška privrednom razvoju i Koordiniran, dobro rukovođen i odgovoran sektor, a koji su uvršteni u predmetni plan. Iako je samo u nacrtu Akcioni plan za otklanjanje nedostataka u oblasti vladavine prava i za provođenje preporuka i mjera sadržanih u Izvještaju stručnjaka o pitanjima vladavine prava u Bosni i Hercegovini od 5. 12. 2019. godine dio je SoRSP u BiH, a time i ovog plana.

Premda Državna strategija za rad na predmetima ratnih zločina je usvojena kao poseban dokument, sastavni je dio SoRSP u BiH. Revidirani prijedlog strategije je usvojen 24. 09. 2020. godine. Strategija je važila do 2023. godine, a Vijeće ministara produžilo je njeno važenje do 2025. godine. („Službeni glasnik BiH“, broj 14/24).

Sastavni dio SoRSP u BiH čini i Strategija tranzicijske pravde u BiH, koja je izrađena, a čije razmatranje se odlaže zbog otvorenih političkih pitanja.

Nadležnosti Ministarstva pravde BiH su propisane članovima 13. i 16. Zakona o ministarstvima i drugim organima uprave Bosne i Hercegovine. Navedenim odredbama, Ministarstvo pravde BiH je nadležno za:

1. izradu zakona iz oblasti pravosuđa, pravosudnu upravu Bosne i Hercegovine (BiH) i međunarodnu pravosudnu saradnju,
2. međunarodnu i međuentitetsku pravnu pomoć i saradnju,
3. poslove uprave i poslove upravne inspekcije,
4. koordinaciju u sektoru pravde u BiH i druge poslove koji nisu u nadležnosti drugih ministarstava BiH, a srodni su poslovima iz nadležnosti Ministarstva pravde BiH.

Nadležnosti Ministarstva pravde BiH proizlaze i iz drugih propisa BiH, a odnose se na: saradnju sa međunarodnim krivičnim sudovima, obučavanje za pružanje krivične pravne pomoći pred Sudom BiH, pravnu pomoć i razvoj civilnom društvu, polaganje pravosudnog ispita, sudsku policiju BiH, besplatnu pravnu pomoć, slobodu vjere i pravni položaj crkava i vjerskih zajednica u BiH, registraciju udruženja i fondacija, registraciju pravnih osoba koje osnivaju institucije BiH, upotrebu i zaštitu naziva BiH, grbu, zastavi i pečatu BiH, izvršenju krivičnih sankcija, pritvora i drugih mjera Suda BiH, pomilovanje i registraciju zaloga.

Srednjoročni plan je usklađen sa Srednjoročnim programom rada Vijeća ministara BiH 2024.-2026. godine koji je donesen na 45. sjednici od 09. 04. 2024. godine, kao i nacrtom elemenata Srednjoročnog programa rada Vijeća ministara BiH 2025.-2027. godine. Isti predstavljaju izvor mandata, ciljeva i potreba, kao i srednjoročni okvir unutar kojeg se postižu rezultati za ostvarenje strateških ciljeva. Prilikom donošenja važećeg Srednjoročnog programa rada Vijeća ministara BiH izmijenjen je jedan od ciljeva iz nadležnosti Ministarstva pravde BiH u oblasti pravde.

Srednjoročni plan predstavlja okvir rada Ministarstva pravde BiH, odnosno definira prioritete, ciljeve i potrebe, kao i viziju najvažnijih područja rada i djelovanja u narednom trogodišnjem periodu.

# II - VIZIJA I MISIJA MINISTARSTVA PRAVDE BIH

**Izjava o viziji**

Vizija Ministarstva pravde BiH su razvijeni suvremeni pravni i upravni sistemi Bosne i Hercegovine usklađeni sa legislativom i minimalno prosječnim standardima navedenih sistema zemalja članica Europske unije.

**Izjava o misiji**

Misija Ministarstva pravde BiH je stvaranje uslova za efikasan i koordiniran sistem pravde i javne uprave u BiH odgovoran prema svima, te usklađen sa legislativom, standardima i dobrom praksom Evropske unije.

Provođenje misije uključuje pridržavanje vrijednosti i principa profesionalizma, partnerstva, efikasnosti rada, razvoja svijesti, nezavisnosti u radu, zaštite ljudskih prava, ostvarljivosti i odgovornosti.

# III - UČESNICI I PARTNERI

U provođenju svog mandata Ministarstvo pravde BiH najvećim dijelom sarađuje s institucijama na nivou BiH, ali i sa institucijama na nivou Federacije BiH i Republike Srpske, te po potrebi i sa institucijama kantona i Brčko distrikta BiH. Bitno je istaći i značaj saradnje sa međunarodnim organizacijama i donatorima, kao i sa profesionalnim udruženjima i organizacijama civilnog društva.

Posebno ističemo ostvarenu saradnju u brojnim radnim grupama na izradi normativno-pravnih propisa, kao i na analizi politika i izradi strateških dokumenata.

# IV – OSNOVNA PROGRAMSKA OPREDJELJENJA

Polazni okvir za definiranje ciljeva Ministarstva pravde BiH bila su strateška pitanja utvrđena u postupku izrade plana.

Posebni ciljevi Ministarstva pravde BiH su određeni na osnovu vizije, misije i nadležnosti Ministarstva pravde BiH, kao i izazova sa kojim se Ministarstvo pravde BiH suočava u svom radu. U skladu sa navedenim definirana su dva posebna cilja za dva srednjoročna cilja, jedan za oblast pravde i jedan za oblast uprave. Programi, koji su instrumenti za provođenje ciljeva, sastavljeni su od projekata, odnosno, grupe zajedničkih aktivnosti koje vode prema ostvarenju cilja.

**Strateški cilj** MP BiH je određen Strateškim okvirom za BiH do 2030. godine i glasi:

**1. Transparentan, efikasan i odgovoran javni sektor**.

Unutar strateškog okvira i navedenog strateškog cilja Ministarstvo pravde BiH je nadležno za provođenje dva prioriteta:

1. Unaprijediti funkcionalnost, transparentnost, efikasnost i odgovornost u institucijama Vijeća ministara BiH,

2. Ojačati vladavinu prava, sigurnosti i osnovnih prava.

Ciljevi Ministarstva pravde BiH čine doprinos u izradi i ostvarenju strateškog okvira BiH, a koje Direkcija za ekonomsko planiranje konsolidira na nivou više institucija koje doprinose istom strateškom cilju.

Shodno zadanim prioritetima srednjoročni ciljevi Ministarstva pravde BiH su:

|  |  |
| --- | --- |
| **Srednjoročni cilj 1.1** | Unapređenje kreiranja politika, procesa integracija u EU i reforme javne uprave |
| **Srednjoročni cilj 1.2** | Unapređenje efikasnosti, odgovornosti, kvalitete i nezavisnosti sektora pravde u BiH u skladu sa nadležnostima, predlaganje propisa o Ustavnom sudu uključujući i rješavanje pitanja statusa međunarodnih sudija |

U skladu sa srednjoročnim ciljevima, MP BiH utvrđuje dva posebna cilja:

|  |  |
| --- | --- |
| **Posebni cilj 1.1.a** | Stvorene pretpostavke za aktivnije učešće civilnog društva, unaprijeđen sistem uprave i upravne inspekcije, kao i koordinacije sektora pravde i uprave u BiH |
| **Posebni cilj 1.2.a** | Osigurana stabilna pravosudna uprava, ojačana pravosudna saradnja, osigurano pružanje međunarodne pravne pomoći i saradnje, human i zakonit tretman, te efikasna resocijalizacija zatvorenika i pritvorenika |

U skladu sa definiranim srednjoročnim i posebnim ciljevima, definirani su programi i projekti za njihovo provođenje:

|  |  |
| --- | --- |
| **Srednjoročni cilj 1.1 - Posebni cilj 1.1.a** | |
| **Program** | **Projekti** |
| 1.1.1 Javna uprava i saradnja sa civilnim društvom | 1.1.1.1 Programske aktivnosti i razvoj i unapređenje pravnog okvira javne uprave i civilnog društva, efikasan inspekcijski nadzor, drugostepeno odlučivanje u žalbama i administracija registra zaloga |
| 1.1.1.2 Programske aktivnosti i efikasno i efektivno upravljanje ministarstvom usmjereno na rezultate i koordinacija sa drugim institucijama |
| 1.1.1.3 Digitalna transformacija i reforma javne uprave u BiH (implementacija i koordinacija provođenja strateškog okvira za reformu javne uprave i akcionog plana) i EU integracije u oblasti političkih kriterija (demokratija) |

|  |  |
| --- | --- |
| **Srednjoročni cilj 1.2 - Posebni cilj 1.2.a** | |
| **Programi** | **Projekti** |
| 1.2.1 Vladavina prava u BiH – sistem pravde | 1.2.1.1 Programske aktivnosti i razvoj i unapređenje pravnog okvira sistema pravosuđa, izvršenja krivičnih sankcija, pristupa pravdi i međunarodne i međuentitetske pravne pomoći, međunarodne pravosudne saradnje i unutar BiH |
| 1.2.1.2 Programske aktivnosti i efikasno i efektivno upravljanje ministarstvom usmjereno na rezultate i koordinacija sa drugim institucijama |
| 1.2.1.3 Digitalna transformacija i reforma sistema pravde u BiH (implementacija i koordinacija provođenja aktivnosti reforme sektora pravde u BiH) i EU integracije u oblasti političkih kriterija (vladavina prava) i poglavlja 4, 6, 23 i 24 |
| 1.2.1.4 PJI - Podrška procesu rješavanja predmeta ratnih zločina |

MP BiH u skladu sa razvojem sistema planiranja, reforme javnih finansija i izgradnjom kapaciteta u svakom ciklusu vrši usklađivanje i optimizaciju programa i projekata.

Žalbeno vijeće pri VM BiH, kao zasebno tijelo za koji Ministarstvo pravde BiH osigurava obavljanje logističko-administrativnih i materijalno-finansijskih poslova, uvršten je pod program Javna uprava i saradnja sa civilnim društvom.

**Rizici**

|  |  |  |
| --- | --- | --- |
| **Naziv rizika** | **Protivmjere** | **Zadužena jedinica** |
| 1. Optimalno strateško upravljanje i koordinacija radom Ministarstva pravde | 1) Održavati sastanke stručnog kolegija MP BiH, najmanje jednom mjesečno i sastanaka koordinacije sekretara MP BiH sa rukovodećim državnim službenicima, najmanje jednom u 15 dana, na kojima bi se raspravljalo o navedenim pitanjima. | Kabinet ministra, kabinet zamjenika i ured sekretara |
| 2. Provođenje zakona, politika i razvojnih planova (dugoročnih strategija) | 1) Započeti sa praćenjem provođenja zakona i razvojnih politika, što je obaveza propisana izmjenama i dopunama Jedinstvenih pravila za izradu pravnih propisa u institucijama BiH,  2) Započeti pohađanje stručnih obuka i učenje uz rad od strane državnih službenika za praćenje provođenja zakona i drugih propisa i izradu analitičkih, informativnih i drugih materijala o problemima u provođenju zakona i drugih propisa  na osnovu podataka prikupljenih tokom praćenja njihovog provođenja i predlaganju mjera za njihovo prevladavanje,  3) Izraditi metodologiju za prikupljanje podataka o provođenju zakona i drugih propisa, kao i razvojnih politika putem nadograđenog OWIS sistema pisarnice, traženjem donatorske pomoći. | Sve organizacione jedinice |
| 3. Ograničeni ljudski i materijalno finansijski resursi i drugi faktori koji utiču na obim realizacije planiranih aktivnosti | 1) Sačiniti alternativne planove,  2) Izvršiti prioritetizaciju i reprioritetizaciju po potrebi provođenja planiranih aktivnosti,  3) Izvijestiti ili informirati nadležne o riziku s prijedlogom i zahtjevom za postupanje. | Sve organizacione jedinice |

# V - RESURSI I KAPACITETI POTREBNI ZA POSTIZANJE CILJEVA

## 5.1 Predviđeni izvori finansiranja

Najvažniji zadatak u okviru daljnjeg planiranja aktivnosti za sprovođenje Srednjoročnog plana je izrada realističnog plana finansiranja koja će podržati njegovo sprovođenje. U svojim programskim formatima tabele za pregled budžetskih prioriteta pružaju detaljan osnov za izradu obimne finansijske slike Ministarstva pravde BiH.

Ministarstvo pravde BiH jedan je od korisnika podrške za strateški razvoj i povećanje efekata i rezultata rada kroz reformu javne uprave i reformu sektora pravde u sklopu procesa evropskih integracija.

Da bi se ispunila očekivanja Srednjoročnog plana, Ministarstvo pravde BiH će morati ostvariti pristup i drugim izvorima finansiranja. Za sprovođenje programa i pripadajućih projekata, a u cilju sprovođenja postavljenih srednjoročnih i posebnih ciljeva definisanih Srednjoročnim planom, planirano je ukupno 38.589.000,00 KM budžetskih sredstava.

Ministarstvo pravde BiH dijelom realizuje svoje aktivnosti za potrebe Sektora za krivičnu pomoć i edukaciju u krivičnim stvarima pred Sudom BiH iz IPA sredstava. Ujedno je jedan od korisnika EU projekata podrške sektoru uprave, civilnog društva i pravde.

U narednim tabelama su prikazani rashodi Ministarstva pravde BiH u prethodnom srednjoročnom periodu.

Rashodi po vrstama u srednjoročnom periodu

|  |  |  |  |  |
| --- | --- | --- | --- | --- |
| **Ekon.**  **kod** | **Ukupno planirani rashodi**  **(po ekonomskoj klasifikaciji)** | **2021. (Izvršenje)** | **2022. (Izvršenje)** | **2023.**  **(izvršenje)** |
| 611000 | Bruto plate i naknade | 5.295.518,33 | 5.762.390,77 | 6.581.990,62 |
| 612000 | Naknade troškova zaposlenih | 863.337,84 | 1.033.973,90 | 1.085.755,27 |
| 613000 | Izdaci za materijal i usluge | 1.329.859,86 | 1.466.818,96 | 1.527.316,79 |
| 614000 | Tekući grantovi | 0 | 0 | 0 |
| 821000 | Kapitalna ulaganja | 602.544,97 | 41.936,61 | 508.296,71 |

Rashodi po izvorima u srednjoročnom periodu

|  |  |  |  |  |
| --- | --- | --- | --- | --- |
| **R.b.** | **Ukupno planirani rashodi**  **(po ekonomskoj klasifikaciji)** | **2021.**  **(Izvršenje)** | **2022. (Izvršenje)** | **2023. (Izvršenje)** |
| 1. | Rashodi finansirani iz budžeta | 15.807.400,31 | 8.064.854,53 | 9.681.710,44 |
| 2. | Rashodi finansirani iz kreditnih sredstava | 0 | 0 | 0 |
| 3. | Rashodi finansirani iz donacija | 20.352,08 | 26.406,47 | 21.648,95 |

## 5.2. Jačanje organizacionih kapaciteta potrebnih za izvršenje plana

Zaključno sa 30. 06. 2024. godine. godine MP BiH u evidencijama vodi 179 zaposlenih, što čini 80% od planiranog broja zaposlenih prema Pravilniku o unutrašnjoj organizaciji MP BiH.

U narednom periodu MP BiH će raditi na jačanju i razvoju ljudskih potencijala prateći njihov razvoj kroz ostvarivanje rezultata u obavljanju zadataka, a u dijelu gdje su primijećene slabosti će provoditi politiku jačanja kapaciteta kroz obuke, u organizaciji Agencije za državnu službu BiH, DEI, ReSPA-e, donatorskih projekata i/ili specijalizovanih obuka.

MP BiH ima riješeno pitanje smještaja u vlastitim prostorijama na tri funkcionalno odvojene lokacije u Sarajevu i posjeduje materijalno-tehnička sredstva za nesmetan rad, koja se redovno održavaju, a zastarjela oprema se zamjenjuje novom.

Ljudski potencijali MP BiH na dan 30. 06. 2024. godine.

|  |  |  |  |
| --- | --- | --- | --- |
| **Naziv organizacione jedinice** | **Popunjeni broj zaposlenih** | **Predviđeni broj zaposlenih** | **Postotak popunjenosti** |
| Kabinet ministra | 7 | 9 | 78 |
| Kabinet zamjenika ministra | 5 | 5 | 100 |
| Ured sekretara Ministarstva | 2 | 5 | 40 |
| Jedinica interne revizije | 3 | 3 | 100 |
| Sektor za kadrovske, opće i finansijsko - materijalne poslove | 26 | 31 | 84 |
| Sektor za pravosudna tijela | 6 | 10 | 60 |
| Sektor za izvršenje krivičnih sankcija i rad kaznene ustanove | 8 | 11 | 73 |
| Sektor za međunarodnu i međuentitetsku pravnu pomoć i saradnju | 18 | 25 | 72 |
| Sektor za upravu | 8 | 11 | 73 |
| Upravni inspektorat | 5 | 7 | 71 |
| Sektor za strateška planiranja, koordinaciju pomoći i evropske integracije | 10 | 13 | 78 |
| Sektor za pravnu pomoć i razvoj civilnog društva | 4 | 8 | 50 |
| Sektor za krivičnu pomoć i edukaciju u krivičnim stvarima pred Sudom BiH | 9 | 13 | 69 |
| Ured za registar zaloga i informatizaciju | 1 | 4 | 25 |
| Odjeljenje sudske policije | 64 | 65 | 98,5 |
| Ured za besplatnu pravnu pomoć | 3 | 4 | 75 |
| **Ukupno:** | **179** | **224** | **80** |
| Žalbeno vijeće pri VM BiH[[2]](#footnote-2) | 3 | 3 | 100% |

Pregled spolne strukture ljudskih resursa MP BiH – rukovodioci, državni službenici i zaposlenici na dan 30. 06. 2024. godine

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **R.b.** | **Naziv organizacione jedinice** | **Rukovodioci/ Predsjedavajući i članovi ŽV** | | **Šefovi kabineta i savjetnici rukovodi-oca** | | **Rukovodeći državni službenici/ Glavni interni revizori/ Glavni inspektori** | | **Šefovi unutrašnjih organizacio-nih jedinica/ Zapovjednik SP** | | **Stručni savjetnici/**  **Interni revizori** | | **Viši stručni saradnici** | | **Stručni saradnici** | | **Zaposle-nici/ sudski policajci** | | **UKUPNO** | |
| **M** | **Ž** | **M** | **Ž** | **M** | **Ž** | **M** | **Ž** | **M** | **Ž** | **M** | **Ž** | **M** | **Ž** | **M** | **Ž** | **M** | **Ž** |
| 1. | Kabinet ministra | 1 |  |  | 4 |  |  |  |  |  |  |  |  |  |  | 1 | 1 | 2 | 5 |
| 2. | Kabinet zamjenika ministra | 1 |  | 1 | 1 |  |  |  |  |  |  |  |  |  |  | 1 | 1 | 3 | 2 |
| 3. | Ured sekretara Ministarstva |  |  |  |  | 1 |  |  |  |  |  |  |  |  |  | 1 |  | 2 |  |
| 4. | Jedinica interne revizije |  |  |  |  |  | 1 |  |  | 2 |  |  |  |  |  |  |  | 2 | 1 |
| 5. | Sektor za kadrovske, opće i finansijsko - materijalne poslove |  |  |  |  |  | 1 | 2 |  | 1 | 5 |  |  |  |  | 7 | 10 | 10 | 16 |
| 6. | Sektor za pravosudne organe |  |  |  |  |  |  |  | 2 | 1 | 2 |  |  |  |  |  | 1 | 1 | 5 |
| 7. | Sektor za izvršenje krivičnih sankcija i rad kaznene ustanove |  |  |  |  |  |  |  | 1 | 2 | 3 |  |  |  |  | 1 | 1 | 3 | 5 |
| 8. | Sektor za međunarodnu i međuentitetsku pravnu pomoć i saradnju |  |  |  |  |  |  | 1 | 2 | 1 | 2 |  | 1 | 1 | 3 | 2 | 5 | 5 | 13 |
| 9. | Sektor za upravu |  |  |  |  |  |  | 1 | 1 | 2 | 2 |  |  |  |  |  | 2 | 3 | 5 |
| 10. | Upravni inspektorat |  |  |  |  | 1 |  |  |  | 2 | 1 |  |  |  |  |  | 2 | 3 | 3 |
| 11. | Sektor za strateška planiranja, koordinaciju pomoći i evropske integracije |  |  |  |  |  |  | 1 | 1 | 2 | 3 |  |  | 1 | 1 |  | 1 | 4 | 6 |
| 12. | Sektor za pravnu pomoć i razvoj civilnog društva |  |  |  |  | 1 |  |  | 1 | 1 |  |  |  |  |  |  | 1 | 2 | 2 |
| 13. | Sektor za krivičnu pomoć i edukaciju u krivičnim stvarima pred Sudom BiH |  |  |  |  |  |  |  | 1 | 2 | 4 |  |  |  |  |  | 2 | 2 | 7 |
| 14. | Ured registra zaloga i informatizaciju |  |  |  |  |  |  |  |  |  |  |  |  |  |  |  | 1 |  | 1 |
| 15. | Odjeljenje sudske policije |  |  |  |  |  |  | 1 |  |  |  |  |  |  |  | 57 | 5 | 58 | 5 |
| 16. | Ured za besplatnu pravnu pomoć |  |  |  |  |  |  | 1 |  |  | 1 |  |  |  | 1 |  |  | 1 | 2 |
| **UKUPNO:** | | **2** |  | **1** | **5** | **3** | **2** | **7** | **9** | **16** | **23** |  | **1** | **2** | **5** | **70** | **33** | **101** | **78** |
| Pripravnici | |  |  |  |  |  |  |  |  |  |  |  |  |  |  |  |  |  |  |
| 1. | Žalbeno vijeće pri VM BiH | 2 | 1 |  |  |  |  |  |  |  |  |  |  |  |  |  |  | 2 | 1 |

# VI - OKVIR ZA PRAĆENJE PROVOĐENJA PLANA I PROCJENA REZULTATA

## 6.1 Definiranje ključnih pokazatelja

Pokazatelji uspješnosti su jedna od tehnika koje se koriste za mjerenje uspjeha u postizanju ciljeva postavljenih putem vizije, misije i posebnih ciljeva koji proizilaze iz toga kao dodatak aktivnosti i programa. Pokazatelji su definisani na osnovu prirode zadataka i uloge u iskazivanju postignuća određenog cilja ili ostvarenja određenog zadatka.

## 6.2 Metode prikupljanja informacija o pokazateljima

Metodologija korištena za definiranje pokazatelja uspješnosti i sredstava mjerenja se zasnivaju na sljedećim kriterijima:

1) pokazatelji uspješnosti ciljeva definisani su na osnovu očekivanih ishoda za svaki od ciljeva,

2) prilikom postavljanja pokazatelja uspješnosti ciljeva uzeta je u obzir vrsta aktivnosti i programa putem kojih se postižu ciljevi i

3) pored ostalog vodilo se računa o logičnom slijedu i integraciji između pokazatelja uspješnosti srednjoročnih i posebnih ciljeva; pokazatelja uspješnosti i pokazatelja rezultata koji se odnose na aktivnosti i programe koji ostvaruju ciljeve.

## 6.3. Definiranje najvažnijih pokazatelja

Posebni ciljevi, programi i projekti utvrđeni u SPR MP BiH daju smjernice za aktivnosti sa ciljem rješavanja najvažnijih pitanja MP BiH u trogodišnjem periodu, usaglašenih unutar MP BiH.

U narednim tabelama prikazani su pokazatelji uspjeha za srednjoročne ciljeve i pokazatelji uspjeha/rezultata za programe, zajedno sa njihovim početnim i očekivanim vrijednostima na kraju trogodišnjeg perioda, a detaljan pregled dat je u **Prilogu 1. AP SPR MP BiH**.

|  |  |  |
| --- | --- | --- |
| **POKAZATELJI USPJEHA SREDNJOROČNIH CILJEVA** | | |
| **Srednjoročni cilj 1:**  Unapređenje kreiranja politika, procesa integracije u EU i reforme javne uprave (1.1) | | |
| **Pokazatelj uspjeha** | **Početna vrijednost**  **(2024.)** | **Očekivana vrijednost**  **(2027.)** |
| Indeks vladavine prava za oblasti ograničenja državnih ovlaštenja, odsutnosti korupcije, otvorene vlasti i provođenje propisa | 0,46 | 0,48 |
| **Srednjoročni cilj 2:**  Unapređenje efikasnosti, odgovornosti, kvalitete i nezavisnosti sektora pravde u BiH u skladu sa nadležnostima, predlaganje propisa o Ustavnom sudu uključujući i rješavanje pitanja statusa međunarodnih sudija (1.2) | | |
| **Pokazatelj uspjeha** | **Početna vrijednost**  **(2024.)** | **Očekivana vrijednost**  **(2027.)** |
| Indeks vladavine prava za oblasti ograničenja državnih ovlaštenja, krivične pravde i građanske pravde | 0,46 | 0,48 |

|  |  |  |  |
| --- | --- | --- | --- |
| **POKAZATELJI USPJEHA POSEBNIH CILJEVA I PROGRAMA** | | | |
| **Posebni cilj 1.1a**  Stvorene pretpostavke za aktivnije učešće civilnog društva, unaprijeđen sistem uprave i upravne inspekcije, kao i koordinacije sektora pravde i uprave u BiH | | | |
| **Program 1.1.1:** **Javna uprava i saradnja sa civilnim društvom** | | | |
| **Pokazatelji uspjeha/rezultata posebnog cilja i programa** | | **Početna vrijednost**  **(2024.)** | **Očekivana vrijednost**  **(2027.)** |
| Stepen napretka BiH praćen kroz EU izvještaje za BiH (u smislu efikasne koordinacije provođenja strateškog okvira RJU, pravde i uprave u BiH) | | 3 | 4 |
| Stepen ispunjenja funkcije ŽV pri VM BiH | | 3 | 4 |
| **Posebni cilj 1.2a**  Osigurana stabilna pravosudna uprava. ojačana pravosudna saradnju. osigurano pružanje međunarodne pravne pomoći, human i zakonit tretman, te efikasna resocijalizacija zatvorenika | | | |
| **Program: 1.2.1:**Vladavina prava u BiH – sistem pravde | | | |
| **Pokazatelji uspjeha/rezultata posebnog cilja i programa** | **Početna vrijednost**  **(2024.)** | | **Očekivana vrijednost**  **(2027.)** |
| Stepen napretka BiH praćen kroz EU izvještaje za BiH (u smislu razvoja i usklađivanja sistema pravde – Poglavlje 23 i 24 u BiH) | 2 | | 4 |

## 6.4 Praćenje provođenja SPR MP BiH

Prikupljanje informacija o napretku koji je ostvaren u odnosu na pokazatelje definirane u Srednjoročnom planu i razmjena informacija je najvažniji element praćenja i procjene reformskih inicijativa unutar institucije.

Praćenje provođenja se vrši u skladu sa Odlukom o postupku srednjoročnog planiranja, praćenja i izvještavanja u institucijama BiH i Uputstvom o metodologiji u postupku srednjoročnog planiranja, praćenja i izvještavanja u institucijama Bosne i Hercegovine („Službeni glasnik BiH“, broj 44/15)

Odluka proces praćenja definira kao postupak kojim se kontrolira provođenje programa i planova na osnovu stepena njihovog ostvarenja i koristi se kao osnova za uvođenje korektivnih mjera, odnosno aktivnosti kojima se mijenja raspored ili sadržaj pojedinih aktivnosti bez značajnije promjene samog plana.

Također se navodi da se za definiranje i praćenje realizacije programa i projekata Srednjoročnog plana rada institucije Bosne i Hercegovine koriste informacioni sistemi PIMIS i BPMIS.

Složeno zakonodavno i upravno uređenje, zastoj u reformama javne uprave i pravde utječu na ograničenost rezultata koji su trebali dovesti do toga da Ministarstvo pravde BiH ima opsežan sistem prikupljanja, razmjene i analiziranja informacija o upravljanju efektima. Pokazatelji koji su definirani u Srednjoročnom planu osmišljeni su nakon provedene dvije evaluacije koje su ukazale na potrebu redefiniranja pokazatelja radi pojednostavljenja praćenja istih.

Praćenje provođenja Srednjoročnog plana najvećim svojim dijelom se vrši kroz izvještaje o programu rada za prethodne tri godine, relevantnih prioriteta u danom trenutku važećeg strateškog okvira i očekivanog mandata, te se na osnovu tih informacija izrađuje nacrt dokumenta, a koji se upućuje na pregled, komentare, dopune i sugestije uz intenzivnu komunikaciju svim dostupnim kanalima. Po potrebi se organiziraju i pojedinačni sastanci sa predstavnicima organizacionih jedinica.

Praćenje provođenja se koordinira po srednjoročnim, posebnim ciljevima i programima. Doprinosi organizacionih jedinica se analiziraju i uspoređuju, po čemu se integriraju u Izvještaj o provođenju Srednjoročnog plana, a što se vrši redovno, tako i za protekli ciklus.

Zbog neblagovremenog usvajanja Srednjoročnog programa rada Vijeća ministara BiH, institucije nisu bile u obavezi izraditi Izvještaj o provođenju Srednjoročnog plana za 2023. godinu, a što je bila i instrukcija DEP-a za taj izvještajni period.

# PRILOZI

Prilog 1: Akcioni plan Srednjoročnog plana rada MP BiH i Pregled zakona, drugih propisa i razvojno-investicionih projekata/programa i međunarodnih ugovora.

Prilog 2: Analiza okruženja za Srednjoročni plan rada MP BiH.

**M I N I S T A R**

**Davor Bunoza**

1. Odluka o usvajanju ovog dokumenta je objavljena u „Službenom glasniku BiH“, broj 50/24. [↑](#footnote-ref-1)
2. Žalbeno vijeće pri VM BiH je zasebno tijelo. [↑](#footnote-ref-2)